Након битке код Даре, персијска војска предвођена Михр-Михроем напредовала је према Сатали настојећи је ставити под опсаду. Иако је располагао двоструко мањим снагама, византијски генерал Сита је смелим нападом на персијску позадину изазвао расуло и повлачење персијске војске очувавши тако византијске положаје у Јерменији. Следећа битка одиграће се код Калиника 531. године у којој ће Византинци претрпети пораз.